Solresol

Solresol es un lingue artificial, creat per inventor e pédagogo frances, François Sudre, desde 1827.

Il publicat su libre principal pri li Langue musicale universelle in 1866. Ti lingue esset conosset quam atration al ocasion de manifestationes important quam li expositiones international. Li publication del Grammaire du Solresol per Boleslas Gajewski's in 1902 reavivet curtmen su popularitá.

Ti Lingue músical universal have paroles fat solmen con notes musical. In li Wikipedia in anglesi, on parla de sett síllabes diferent. Mi conviction es que ti es falsi: li lingue músical es ante omnicos pensat por esser ludet in musica (cantat, sifflat, sussurat). Parlar li Lingue músical es un solution de desesperantie por ti qui vermen ne posse aprender li música o es tro pigri (por aprender 7 a luder o a cantar 7 notes: on ne parla de aprender tot li música!). Ti notes posse esser representat de manieres divers -- quam notes musical notes, quam númeres de 1 a 7 (notation músical usat in China), quam síllabes, con simboles, con colores (flaggas, etc.), con sequenties de colpes de 1 a 7 o quam notes músical representat con li du manus (creant tal lingue de signes spontan quo on conosse sin aprentisage si on conosse li Lingue músical universal). Gajewski creat circa in li annu 1900 un lingue de signes quam stenografie quo ne es present in li ovre de François Sudre.

Quam in Ro, li paroles long es repartit in categories secun li signification. Li órdine base se secun li note prim del parole (o síllabe).

Li Lingue músical universal have divers proprietas ineditet.

Li melior conosset es que li paroles contrari es sovente format per inversion del órdine del notes in li parole! It es anecdotic solmen: it esset probábilmen un avantage grand (por aprender solmen poc paroles) quande li lingue esset ancor un lingue por li trumpet  militari de signal (it esset tal quande it esset creat: lingue del 4 notes solmen quo li trumpet militari de signal posse formar!). 

Li proprietá li plu interessant es probábilmen li capabilitá de discerner li function, li síngulare e li plurale, tam bon que li sexu de paroles totmen ínvariabil!

Avantages altri de li Lingue músical universal:
 presc ínpartial si parlat, totmen ínpartial si ludet o cantat
 sistema multivalent (signes, colores, colpes, etc.) por gentes impedit tre diferent quo ne necessita de aprentisage special
 tre motivant por gentes analfabetic nam solmen 7 notes (síllabes = 10 lítteres) a aprender e aconosser
 it presenta null desfacilitá de pronunciation.

Li Lingue músical universal esset exposit in France al interdiction por li lingues del signes por li surdes plu de un secul (congress de Milano 1880 - lega Fabius 1991). Ti es cause important del expansion desfacil del Lingue músical universal.

Pos quelc annus de popularitá, altri lingues artificial prendet su plazza. Pos li film famosi Close Encounters of the Third Kind (1977) de Steven Spielberg, li lingue esset redecovrit per li public, li pedagoges e li linguistes, li internet facilitant li circulation del information!

Eaiea, creat per Bruce Koestner, es un lingue músical plu recent basat sur li 12 demí tones del scale cromatic.

 Referenties 

 Umberto Eco.  The Search for the Perfect Language.  1993.  ISBN 0631205101

 Ligas extern 

 Langmaker.com about Solresol
 Wikisource version of the original Grammaire du Solresol
 Gajewski's Grammar of Solresol, a translation from the original French
 version HTML del textu del libre de François Sudre edition de 1866, Gajewski's gramatica del Solresol, edition 1902, traductet in lingues divers, dictionarium del Solresol con plu quam 13.000 equivalentes frances, in un base de dates in MySQL e divers textus altri pri lingues artificial (Esperanto Zamenhof, traductet per Louis de Beaufront, un del patres deIDO de 1897 (!), IDO de 1908, Occidental de 1930, e bentost, Universalglota, Jean Pirro, de 1868)
 Omniglot on the various ways of writing Solresol

Category:Planlingue